

**REPUBLIKA HRVATSKA**

**KARLOVAČKA ŽUPANIJA**

**OPĆINA PLAŠKI**

**OPĆINSKI NAČELNIK**

**KLASA: 245-01/25-01/007**

**URBROJ: 2133-14-02/01-25-1**

**Plaški, 31. ožujak 2025.**

Na temelju točke II., stavka 5., podstavka b., Programa aktivnosti u provedbi posebnih mjera zaštite od požara od interesa za Republiku Hrvatsku u 2024. godini od 31. siječnja 2024. godine, Općinski načelnik Općine Plaški dana 31. ožujak 2025. godine, donosi

**IZVJEŠĆE**

**O PROVEDBI PROGRAMA AKTIVNOSTI U PROVEDBI POSEBNIH MJERA ZAŠTITE OD POŽARA OD INTERESA ZA REPUBLIKU HRVATSKU NA PODRUČJU OPĆINE PLAŠKI U 2024. GODINI**

Općina Plaški dužna je izraditi završno izvješće o svim obavljenim aktivnostima iz Programa aktivnosti, s financijskim izvješćem o utrošenim vlastitim sredstvima i sredstvima korištenim iz državnog proračuna Republike Hrvatske kao i planiranim financijskim sredstvima za 2024. godinu te dostaviti teritorijalno nadležnoj Vatrogasnoj zajednici Karlovačke županije i Područnom uredu civilne zaštite Rijeka.

Program aktivnosti u provedbi posebnih mjera zaštite od požara od interesa za Republiku Hrvatsku u 2024. godini (u daljnjem tekstu: Program aktivnosti) temeljni je izvršni dokument koordinacije i provedbe godišnjih aktivnosti tijela sustava javnih ustanova, jedinica lokalne samouprave, udruga građana te drugih organizacija i tijela uključenih provedbu mjera zaštite od požara.

Dobrovoljno društvo Plaški nadležno je za izradu, upućivanje u postupak donošenja, izvršenje, koordiniranje, praćenje, usklađivanje i usmjeravanje svih aktivnosti vezanih uz provedbu ovoga Programa.

Dobrovoljno društvo Plaški priprema i provodi zadaće iz Programa aktivnosti.

Operativne vatrogasne postrojbe i snage koje izravno djeluju na požarima na području Općine Plaški su:

* DVD Plaški

Realizacija Programa aktivnosti provodila se kontinuirano tijekom cijele 2024. godine s posebnom pozornošću u vrijeme glavnog napora požarne opasnosti, koje u pravilu traje od   
1. lipnja do 30. rujna, koristeći osigurana financijska sredstva iz proračuna Općine Plaški.

Općinsko vijeće Općine Plaški je na 19. sjednici održanoj 20. prosinac 2023. godine, usvojilo Procjenu ugroženosti od požara i tehnološke eksplozija 1. revizija za Općinu Plaški i Plana zaštite od požara za Općinu Plaški („Glasnik Karlovačke županije“, broj 1/24), nakon pribavljenog prethodnog mišljenja Ministarstva unutarnjih poslova, Ravnateljstvo civilne zaštite, Područni ured civilne zaštite Rijeka, Služba civilne zaštite Karlovac, Odjel inspekcije (KLASA: 245-02/23-11/392, URBROJ: 511-01-377-23-2 od dana 12. rujna 2023. godine), te prethodnog mišljenja Područne vatrogasne zajednice Ogulin (URBROJ: 39-I/23 od dana 31. srpnja 2023. godine).

Općina Plaški sukladno članku 13. stavku 6. Zakona o zaštiti od požara („Narodne novine“, broj 92/10, 114/22), najmanje jednom godišnje usklađuje Plan zaštite od požara s novo nastalim uvjetima. Općina Plaški sukladno članku 13. stavku 7. Zakona o zaštiti od požara („Narodne novine“, broj 92/10, 114/22) najmanje jednom u 5 godina usklađuje procjenu ugroženosti s novonastalim uvjetima.

Općina Plaški, putem Dobrovoljnog društva Općine Plaški organizira sjednice Stožera civilne zaštite i vatrogasnog zapovjedništava, tematski vezano uz pripremu požarne sezone na kojima:

* razmatra stanje zaštite od požara na području Općine Plaški i Plan aktivnosti za ovogodišnju požarnu sezonu,
* razrađuje projekciju korištenja Financijskim planom osiguranih sredstava za provođenje zadataka tijekom požarne sezone,
* razmatra Plan operativne provedbe Programa aktivnosti na području Općine Plaški,
* razmatra Plan aktivnog uključenja svih subjekata zaštite od požara na području Općine Plaški, vodeći računa o uskladbi s Planom angažiranja vatrogasnih snaga na području Karlovačke županije (vatrogasne snage samo su dio resursa – subjekata zaštite od požara),
* razmatra potrebne radnje i određuje pogodne lokalitete i prostore radi uspostave odgovarajućih zapovjednih mjesta za koordinaciju gašenja požara sukladno odredbama Plana intervencija kod velikih požara otvorenoga prostora na teritoriju Republike Hrvatske („Narodne novine“, broj 25/01),
* razmatra provođenje postupanja za uključivanje osoba s posebnim ovlastima kod izvanrednih događaja, a radi poduzimanja mjera i radnji iz svoje nadležnosti i Stožera civilne zaštite u slučaju kada je zbog razmjera opasnosti od požara na otvorenom prostoru potrebno proglasiti veliku nesreću ili katastrofu sukladno odredbama Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“, broj 126/19 i 17/20.).

Općinsko vijeće Općine Plaški je na 19. sjednici održanoj dana 20. prosinac 2023. godine usvojilo Godišnji provedbeni plan unapređenja zaštite od požara za područje Općine Plaški za 2024. godinu („Glasnik Karlovačke županije“, broj 1/24).

Općinsko vijeće Općine Plaški na svojoj 11. sjednici održanoj dana 20. srpanj 2022. godine, donijelo je Odluku o agrotehničkim mjerama i mjerama za uređivanje i održavanje poljoprivrednih rudina na području Općine Plaški („Glasnik Karlovačke županije“, broj 36/22).

Na području općine Plaški nema odlagališta otpada, ali ima jedno mobilno reciklažno dvorište. U 2024. godini sanirano je jedno odlagalište otpada u Jezeru, a miješani komunalni otpad s područja općine Plaški odvozi u odlagalište Sodol koji se nalazi u Karlovačkoj županiji u Gradu Ogulinu.

Ukupni iznos utrošenih sredstava Općine Plaški za financiranje vatrogasne djelatnosti i zaštite od požara u 2024. godini iznosi 53.000,00 eura.

Plan utroška financijskih sredstava iz proračuna Općine Plaški za financiranje rada vatrogasne djelatnosti i zaštite od požara na području općine u 2025. godini iznosi 90.000,00 eura.

**OPĆINSKI NAČELNIK**

**Pero Damjanović**